**Prešovské dobrovoľnícke centrum**

08001 Prešov, Čapajevova 9

[**www.dobrovolnictvopo.sk**](http://www.dobrovolnictvopo.sk)

Snahou Prešovského dobrovoľníckeho centra je vyzdvihnúť a oceniť ľudí, ktorých dobrovoľná práca je výnimočná, vysoko prospešná a ktorí sú inšpiratívnym príkladom pre ostatných. Oceňovanie dobrovoľníkov a dobrovoľníčok je aktivitou, ktorá smeruje k zvýšeniu statusu dobrovoľníctva v očiach verejnosti, jeho prestíže, ale aj k samotnému rozvoju dobrovoľníckych aktivít. Tradíciu oceňovania sme začali v roku 2001 a pokračujeme v nej aj v roku 2018.

**„Krajské Srdce na dlani 2018“** je tradíciou, ktorá štartuje svoj 17. ročník. Počas tohto obdobia sme ocenili 104 jednotlivcov a kolektívov, ale aj 8 organizácií - toto ocenenie sa udeľuje od roku 2014. V roku 2018 sa krajské ocenenie udeľuje v týchto kategóriách:

* **dobrovoľník/jednotlivec,** ktorý viac ako 6 mesiacov bol zapojený do rôznych činností spoločenského života. Radíme tu aj jednorazový alebo výnimočný a inšpiratívny čin jednotlivca.
* **skupina (kolektív),** ktorá pracuje kompaktne pre jednu cieľovú skupinu a angažuje sa v kultúre, športe, sociálnej, ekologickej, či inej oblasti. Skupina spolu vytvára hodnoty, či inšpiruje okolie a zaslúži si našu pozornosť.
* **organizácia**, ktorá dlhodobo (minimálne 2 roky) pracuje s dobrovoľníkmi, motivuje ich k dlhodobej činnosti a vytvára im adekvátne podmienky pre osobnostné napredovanie dobrovoľníkov, ale aj koordinátora dobrovoľníkov.
* **firma** vytvárajúca podmienky pre svojich zamestnancov na zapájanie sa do dobrovoľníctva (firemné dobrovoľníctvo) alebo podporujúca dobrovoľnícke projekty na území Prešovského kraja.

**V každej kategórií sa zohľadňuje oblasť pôsobenia dobrovoľníka, skupiny i organizácie.**

1. Vzdelávanie a osvetová činnosť
2. Ochrana životného prostredia a environmentálna výchova
3. Sociálna pomoc a zdravotnícke služby
4. Kultúra, umenie, knihovníctvo a kultúrne dedičstvo
5. Komunitný rozvoj a občianska spolupatričnosť
6. jednorazový, výnimočný a inšpiratívny čin jednotlivca - dieťaťa aj dospelej osoby.

**Nominácie možno podávať v 2 formách:**

a) písomne – vyplnením a zaslaním nominačného hárku + 1fotografie z činnosti nominovaného, prostredníctvom Slovenskej pošty – platí dátum pečiatky pošty.

b) elektronicky – emailom – vyplnením a zaslaním nominačného hárku (tu vyžadujeme sken podpisov) vrátane fotografie z činnosti nominovaného.

Nominácie je možné posielať **elektronicky na** [**pdcoz11@gmail.com**](mailto:pdcoz11@gmail.com) alebo na adresu sídla PDC:

**Prešovské dobrovoľnícke centrum, Čapajevova 9 - 080 01 Prešov;**

**Termín : do 15. novembra 2018**

Ocenenie sa udeľuje 1x ročne pri príležitosti **Medzinárodného dňa dobrovoľníkov, ktorým je 5. december.** Tento sviatok dobrovoľníkov, dobrovoľníckych komunít a organizácií určilo Valné zhromaždenie OSN v roku 1985. Našou snahou je upozorniť aj na  **Medzinárodný deň koordinátorov dobrovoľníkov, ktorý si pripomíname 5-ho novembra.**

Podrobnejšie informácie nájdete v štatúte a nominačnom hárku na linke: http://www.dobrovolnictvopo.sk/krajske-srdce-na-dlani-2018

Konzultácie poskytne **Bc. Juliana Hajduková, podpredsedníčka PDC**

0908/217080; pdcoz11@gmail.com

V Prešove dňa 12. 10. 2018